TV7 JERUUSALEMMA UUDISED
Meie tänased teemad -
ÜRO tahab Iisraeli Kaitsejõud musta nimekirja panna
Palestiinlased loobusid katsest Iisrael FIFAst välja heita
Iisrael vastas Hamasi raketirünnakule õhurünnakutega
ISISega seotud terrorirühmitus ähvardas Eilati rünnata
TV7 Jeruusalemma Uudistest - Shalom!
Arutz Sheva teatel tahab ÜRO lisada Iisraeli Kaitsejõud
laste staatust konfliktides arutava töörühma musta nimekirja.
Armeenia erisaadik Zerrougui soovitas lisada IDF nimekirja
mullusuvises konfliktis hukkunud ja haavata saanud Palestiina laste tõttu.
Operatsioonis Protective Edge hukkus 500
ja haavata sai 3300 Palestiina last.
Ajalehe Yediot Ahronot teatel
on ÜRO peasekretär Ban Ki-moon ilmselt nõudmise vastu,
eriti seoses Iisraeli tugeva vastuseisuga ja seetõttu,
et see võiks Iisraeli-ÜRO suhted täielikult katkestada.
Vastupidist survet avaldavad Palestiina omavalitsus
ning seda toetavad rühmitused ja inimõiguslased.
Ajalehe raporti teatel toetavad palestiinlasi ka ÜRO ametnikud,
kes on õhutanud Bani Iisraeli ähvardustest mitte hoolima.
Iisrael võib ilmselt loota ühele oma liitlasele, USA-le.
USA senaator Lindsay Graham,
kes eelmine nädal Iisraeli peaministri Netanyahuga vestles, hoiatas,
et pidev Iisraeli väärkohtlemine
viib vägivaldse reaktsioonini ÜRO vastu.
Graham ähvardas, et USA lõpetab ÜRO rahastamise,
kui viimane jätkab püüdlusi Iisraeli marginaliseerida.
Iisraeli vastus võimalusele mainitud nimekirja sattuda
oli õigustatult pahane
ning välisministeeriumi ametnikud mõistsid hukka
ÜRO subjektiivsuse juudiriigi suhtes.
Ühe ametniku sõnul on šokeeriv, kuidas Iisraeli vaenlased ähvardavad
ja hirmutavad ÜROd, ilma et keegi selle pärast kaebaks.
Ta tahaks näha, kuidas Alžeeria erisaadik
julgeks panna musta nimekirja Saudi Araabiat
Jeemenis teostatud pommitamistes hukkunud laste tõttu,
kirjutab Arutz Sheva.
The Times of Israel teatas eelmine nädal,
et palestiinlased loobusid katsest heita Iisrael välja
rahvusvahelisest jalgpalli katusorganisatsioonist FIFAst.
Palestiina jalgpallijuhi Rajoubi sõnul pole nad taotlusest veel loobunud,
vaid seda üksnes edasi lükanud.
Ta palus rahvusvahelisi esindusi
hääletada järelvalvesüsteemi rajamise poolt.
Järelvalvesüsteem valvaks Palestiina jalgpallurite liikumise
ja palestiinlastele kingitud jalgpallivahendite üle,
rassismi ja diskrimineerimist Palestiina mängijate suhtes
ning Läänekalda asunduste Iisraeli meeskondade küsimust,
mis olevat tema sõnul rassistlikud klubid
ja tuleks keelustada.
Iisraeli Jalgpalliliidu juhi Ofer Eini sõnul
olid väljaheitmispürgimuste objektiks olnud viis klubi laste spordiklubid.
Eini oli siiski rahul palestiinlaste otsusega
väljaheitmispüüdlustest loobuda
ja ta õhutas Palestiina jalgpallijuhti poliitikat poliitikuile jätma.
Ta soovis ka koostööd ja mõlemapoolset aktsepteerimist.
FIFA esimehe Sepp Blatteri sõnul
ei saa FIFA korralduskomitee poliitikasse sekkuda.
Iisraeli peaministri Netanyahu sõnul
on sport rahvastevaheline hea tahte väljendamise vahend
ja FIFA politiseerimine võib selle hävitada.
Esmalt politiseeritakse see Iisraeli suhtes, järgnevad teised,
ja see viiks toreda institutsiooni nõrgenemiseni, ütles Netanyahu.
Arutz Sheva teatel ründasid Iisraeli Õhujõud Lõuna-Gazas
nelja terroriobjekti
vastuseks eelmisel teisipäeval Lõuna-Iisraeli tabanud raketile.
Õhuhäiresireene kuuldi kogu Lõuna-Iisraeli alal
ja IDF teatel maandus vähemalt üks Gazast tulistatud Grad-rakett
Gan Yavne naabruses, Ashdodi lähedal.
Iisraeli Kaitsejõudude avalduse sõnul peetakse juhtumit tõsiseks
ja terrorirühmitus Hamas
vastutab kõigi Lõuna-Iisraeli tabavate rünnakute eest.
Lõuna-Iisraeli elanike sõnul tõrjus Iisraeli raketitõrjepatarei Iron Dome
vähemalt ühe Grad-raketi. Plahvatused purustusi ei tekitanud.
Raportite teatel evakueeris Hamas oma Gaza peakorteri,
kartes Iisraeli Õhujõudude vasturünnakut.
Gaza piiril elav Knesseti liige nõudis, et valitsus vastaks Gradi-rünnakule.
Tema sõnul peab IDF vastama Gazast lähtuvale raketitulele
ja Gaza suhtes peab olema selge tegutsemisplaan.
Gaza tuleb tema sõnul vastutasuks ülesehituse eest desarmeerida.
Parlamentääri sõnul pole Gaza elanikel midagi kaotada,
kuid iisraellased kannatavad endiselt.
Israel Hayomi teatel paigutab IDF Lõuna-Iisraeli
uusi, taktikalisi radarisüsteeme,
mis on mõeldud hoiatama elanikke Gazast lähtuvate mürskude eest.
IDF teatel on süsteem paigaldatud mitmetesse asulatesse
Iisraeli ja Gaza vahelisel piiril ja IDF usub,
et need on töökorraks septembriks.
Häiresüsteem võidakse paigaldada ka põhjapiirile.
Otsus süsteemide paigaldamisest tehti seoses IDF usuga,
et Gaza terrorirühmitused mõistavad, et Iisraeli Iron Dome võib tõrjuda
90% Iisraeli asulatesse saabuvaist rakettidest, kuid sel on olnud raskusi
kilomeetrise raadiusega mürskude neutraliseerimisel.
The Jerusalem Posti teatel ähvardas ISISega soetud terrorirühmitus
lähipäevil Eilati rünnata.
Egiptuse meedia raportite teatel ähvardas rühmitus Sinai Province
eelmisel neljapäeval koostöös Gaza ISISe tiivaga
Eilati sadamat rünnata.
Sinai Province'i endine nimi on Ansar Bait al-Maqdis.
Nimi muudeti ära pärast truudusevandumist ISISele.
Raportite teatel alustab ISIS Gazas operatsioone Hamasi vastu.
Pinged Hamasi ja ISISe vahel on kasvanud
seoses vahistamislainetega
ISISega seotud salafi džihadistide vastu Gazas.
Üks Põhja-Siinai rühmituse Sinai Province juhtidest al-Mosley
õhutab rühmituse Facebooki lehel värbama liikmeid džihaadirühmitustest
ja Egiptuse teiste provintside Moslemivennaskonna liikmete seast.
Uusi värvatuid õhutatakse Siinaile tulema
ja Egiptuse julgeolekuvägedega võitlema.
Lisaks õhutati ISISega seotud Siinai terroriste minema Gazasse
võitlema Hamasi sõjalise tiiva Izzadin Kassami vastu
ja Gazas võimu haarama.
Jeruusalemma Uudised jäävad suvepuhkusele.
Soovime vaatajaile ilusat suve. Shalom ja kohtumiseni!
Tõlge: Monika Jaaguri